AAV ลั่น! ปี 66 “เทิร์นอะราวด์” จ่อสำรองเครื่องบิน 10 ลำ-ขึ้นค่าตั๋ว 20%
AAV เตรียมสำรองเครื่องบิน 10 ลำรอจีนเปิดประเทศหนุนปี 66 “เทิร์นอะราวด์” จ่อขึ้นค่าตั๋ว 20% ตามราคาต้นทุนที่เพิ่มขึ้น
AAV เตรียมสำรองเครื่องบิน 10 ลำรอจีนเปิดประเทศหนุนปี 66 “เทิร์นอะราวด์” จ่อขึ้นค่าตั๋ว 20% ตามราคาต้นทุนที่เพิ่มขึ้น
20 ธ.ค. 2565

นายสันติสุข คล่องใช้ยา ประธานเจ้าหน้าที่บริหาร สายการบินไทยแอร์เอเชีย บริษัท เอเชีย เอวิเอชั่น จำกัด (มหาชน) หรือ AAV เปิดเผยว่า แนวโน้มของธุรกิจในปี 66 จะพลิกฟื้นกลับมาแบบ Turnaround โดยคาดว่าจำนวนผู้โดยสารจะกลับมาใกล้ช่วงก่อนเกิดโควิด-19 หรือราว 20 ล้านคน จากปี 65 ที่ 10 ล้านคน โดยบริษัทได้เตรียมความพร้อมสำรองเครื่องบินอีก 10 ลำเพื่อรองรับนักท่องเที่ยวที่จะเพิ่มขึ้น โดยเฉพาะนักท่องเที่ยวชาวจีนที่มีโอกาสกลับมาหลังเปิดประเทศ ขณะเดียวกันบริษัทยังตั้งเป้ารักษาความเป็นผู้นำอันดับหนึ่งของเที่ยวบินในประเทศ โดยมีส่วนแบ่งตลาดเพิ่มขึ้นเป็น 32%
อย่างไรก็ตามในปี 66 บริษัทจะมีการปรับอัตราค่าโดยสารเฉลี่ยขึ้นราว 20% ตามราคาต้นทุนที่เพิ่มขึ้น โดยเฉพาะราคาน้ำมันที่จะบวกเป็นค่าธรรมเนียม และจำนวนเที่ยวบินยังไม่ได้กลับมาเต็มที่ ขณะที่เชื่อว่าในปีหน้าธุรกิจสายการบินจะไม่มีการทำสงครามราคากัน